Oaia Otaño

Oaia Otaño (Mutriku, Gipuzkoa, 2009) puntista da. 

 Bizitza 
Mutrikuko Danok Bat klubeko kidea da. 8 urterekin eman zuen izena. Amona eta osaba zestagileak izan ziren. Osabak egin zion zesta txikiarekin hasi zen  zesta-puntan. Eneritz Lizardi izan du eredu. 

 Puntista ibilbidea 

 2024 
2024ko abuztuan Iruñean Munduko 22 urtez azpiko kategorian Elaia Gogenola berriatuarraren atzelariarekin batera, 9-15 eta 5-15 irabazi zion Mexikoko bikoteari.

2024ko ekainean Gipuzkoako puntista bakarra izan zen Donostiako Grand Slameko finaletan Karmelo Balda pilotalekuan, Oaia Otaño mutrikuarra, Erika Mugartegi markinarraren puntistakidea.

 2025 

 Jai Alai liga 
2023an jokatu zuten estreinakoz emakumezkoen Winter Series txapelketa Durangoko Ezkurdi frontoian. Orduan, Eraman Jai Alai zesta-punta enpresako arduradunek helburutzat jarri zuten txapelketa gehiago antolatzea. Bide horri jarraituta 2025ean estreinakoz, Jai Alai liga antolatu zuten, hamar txapelketak osatua. Durangokoarekin batera, beste bederatzi txapelketak osatu zuten liga: Berriatuko Master Seriesa, Gasteizkoa, Lekeitiokoa (Bizkaia), Zumaiakoa (Gipuzkoa), Bilbokoa, Mutrikukoa (Gipuzkoa), Donibane Lohizunekoa eta Miarritzekoa (Lapurdi) eta denboraldiko zortzi pilotari onenak Lauko Finalerako sailkatu. Winter Series txapelketan lau bikote aritu ziren: Ihart Arakistain–Frida Watkins, Maite Ortiz de Mendibil–Maialen Aldazabal, Helena Barrenetxea–Arai Lejardi, eta Elaia Gogenola–Oaia Otaño (Eneritz Lizardi lesionatuaren ordezkoa)

2025eko martxoaren 24an Durangoko Winters Series txapelketan Elaia Gogenola Krajak izan zuen bikotelagun eta finalera iritsi ziren. Azpitxapeldunak izan ziren Arai Lejardi eta Helena Barrenetxea durangarraren aurka 15-8 eta 15-4 galdu baitzuten. Ezustean jokatu zuen lehen aldiz Winter Series zesta-punta txapelketa. Eneritz Lizardiren ordez aritu zen, lesionatuta zegoen eta. Txapelketako gazteena izan zen, 16 urte egin berriak. Otañoren esanetan:«Maila honetan adinak ez du zerikusirik. Maila ez doa adinaren arabera.»2025eko apirilean Lekeitio Jai Alai Master Series txapelketan Erika Mugartegi eta Oaia Otaño  izan ziren txapeldunak, Maite Ortiz de Mendibil eta Frida Watkinsi finalean irabazi baitzieten. 

2025eko uztailean Mutrikuko Miruaitz pilotalekuan Jai Alai League-ko txapelketan parte hartu zuen bost mutrikuarretako bat izan zen. Berarekin batera, Eneritz Lizardi, Eñaut Urreisti, Mikel Mancisidor 'Manci' eta Ekaitz Mendizabal 'Goixerri' mutrikuarrak aritu ziren lehian beren herriko txapelketa ofizialean. Lehen aldiz Jai Alai Leaguerako puntuagarria izan zen Mutrikuko Master Seriesaren partidak (gizonezkoetan zein emakumezkoetan) uztailaren 11, 18 eta 25ean jokatu ziren.

 Erreferentziak 

 Kanpo estekak 

Kategoria:Mutrikuarrak
Kategoria:Puntistak
Kategoria:Emakume kirolariak
Kategoria:Gipuzkoako kirolariak